Document ID: /roh_data/filtered/fineweb-2-filterrobots_roh.jsonl.gz/69219

Svizra n’avess betg dastgà gidar la Frantscha
- Venderdi, 25.9.2015, 6:07
La Svizra n'avess betg dastgà prestar agid uffizial a la Frantscha. A quella conclusiun vegn il Tribunal federal administrativ. La raschun: Las datas da la banca UBS eran enguladas.
Il december 2013 aveva l'administraziun da finanzas franzosa supplitgà la Svizra per agid uffizial. Ella aveva preschentà ina glista da pajataglias franzos che duessan avair zuppentà daners dal fisc franzos sin contos da la banca svizra UBS.
La Svizra ha concedì agid malgrà che la Frantscha n'ha betg pudì cumprovar d'avair survegnì las datas en Svizra a moda legala. Quellas eran para vegnidas enguladas dad in banchier.
RR novitads 06:00